Eralduvat energiahulka on võimalik arvutada, kasutades Einsteini valemit E = mc². Uraani lagunemisel tekkinud osakeste masside summa on väiksem kui terve uraani isotoobi mass. Lagunemise käigus kaduma läinud mass ongi vastavalt valemile muutunud energiaks. Ühe aatomi lagunemisel tekib küllalt väike energiahulk, kuid aatomeid on ühes kilogrammis uraanis tohutult palju, mistõttu saab sellest kogusest uraanist sama palju energiat kui mõnesajast tuhandest tonnist kivisöest.